Yδρογόνο (H)
...είναι το χημικό στοιχείο με ατομικό αριθμό 1, το οποίο ανήκει στην ομάδα 1 (IΑ) του περιοδικού πίνακα. Το όνομά του προέρχεται από τις ελληνικές λέξεις «ύδωρ» και «γεννώ» και δόθηκε από το Lavoisier, ο οποίος παρατήρησε ότι δίνει νερό (H2O) κατά την καύση του. Είναι το πρώτο σε αφθονία στοιχείο στο σύμπαν και το δεύτερο μετά το οξυγόνο στη γη. Είναι διατομικό στοιχείο (Η2). Είναι άχρωμο, άοσμο και άγευστο αέριο με σημείο υγροποίησης -252°C και σημείο πήξης -259°C. Σχηματίζει τις περισσότερες χημικές ενώσεις από όλα τα στοιχεία. Χρησιμοποιείται για την παραγωγή της αμμωνίας, ως καύσιμο σε συγκολλήσεις μετάλλων και στην παραγωγή υδροχλωρικού οξέος.